Document ID: 32006R0707

32006R0707
L 122/17
SLUŽBENI LIST EUROPSKE UNIJE
08.05.2006.
UREDBA KOMISIJE (EZ) br. 707/2006
od 8. svibnja 2006.
o izmjeni Uredbe (EZ) br. 2042/2003 u pogledu odobrenja ograničenog trajanja i priloga I. i III.
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1592/2002 Europskog parlamenta i Vijeća od 15. srpnja 2002. o zajedničkim pravilima u području civilnog zrakoplovstva i osnivanju Europske agencije za sigurnost zračnog prometa (1), a posebno njezin članak 5. stavak 4. i njezin članak 6. stavak 3.,
budući da:
(1)
Uredba (EZ) br. 1592/2002 bila je provedena Uredbom Komisije (EZ) br. 2042/2003 od 20. studenoga 2003. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (2) kao i Uredbom (EZ) br. 1702/2003 od 24. rujna 2003. o utvrđivanju provedbenih pravila za certifikaciju plovidbenosti i ekološku certifikaciju zrakoplova i s njima povezanih proizvoda, dijelova i uređaja, te za certifikaciju projektnih i proizvodnih organizacija (3).
(2)
Člankom 7. stavkom 4. Uredbe (EZ) br. 2042/2003 predviđa se da države članice mogu izdavati odobrenja ograničenog trajanja do 28. rujna 2005. u skladu s njezinim Prilozima II. i IV.
(3)
Europska agencija za sigurnost zračnog prometa (dalje u tekstu: Agencija) provela je evaluaciju učinaka odredaba u pogledu trajanja odobrenja te zaključila da je potrebno odrediti novi rok kako bi države članice mogle svoja nacionalna zakonodavstva prilagoditi sustavu odobrenja neograničenog trajanja.
(4)
Rezultati zaključaka istraga nesreća koje su se dogodile u vezi sa zastarjelim zrakoplovima i sigurnošću rezervoara za gorivo, naglašavaju potrebu za poštivanjem novih ili izmijenjenih uputa o održavanju koje je objavio nositelj certifikata tipa i za provedbom redovitih pregleda programa održavanja.
(5)
Potrebno je naglasiti da bi osoblje koje je ovlašteno izdavati potvrde trebalo moći predočiti svoje dozvole kao dokaz o osposobljenosti u roku od 24 sata kako ovlaštena osoba preda zahtjev za takvim dokazom.
(6)
Uredba (EZ) br. 2042/2003 treba stoga na odgovarajući način izmijeniti.
(7)
Mjere predviđene ovom Uredbom temelje se na mišljenjima koje je Europska agencija za sigurnost zračnog prometa izdala u skladu s člankom 12. stavkom 2. točkom (b) i člankom 14. stavkom 1. Uredbe (EZ) br. 1592/2002.
(8)
Mjere predviđene ovom Uredbom u skladu su s mišljenjem Odbora osnovanog na temelju članka 54. stavka 3. Uredbe (EZ) br. 1592/2002.,
DONIJELA JE OVU UREDBU:
Članak 1.
Uredba (EZ) br. 2042/2003 mijenja se kako slijedi:
1.
u članku 7. stavku 4. „28. rujna 2005.” zamjenjuje se s „28. rujna 2007.”;
2.
u Prilogu I. stavku M.A.302. dodaju se sljedeće točke (f) i (g):
„(f)
Program održavanja mora biti podvrgnut redovnim pregledima i izmijenjen prema potrebi. Ovi pregledi osigurat će trajnu valjanost programa u svjetlu operativnog iskustva vodeći pritom računa o novim i/ili izmijenjenim uputama o održavanju koje je objavio nositelj certifikata tipa.
(g)
Program održavanja mora odražavati odgovarajuće obvezne regulatorne zahtjeve navedene u ispravama koje je izdao nositelj certifikata tipa kako bi se osigurala usklađenost s Dijelom 21A.61.”;
3.
u Prilogu III. umeće se sljedeći stavak:
„66A.55. Dokaz o osposobljenosti
Osoblje koje je ovlašteno izdavati potvrde mora predočiti dozvolu kao dokaz o osposobljenosti, ako ovlaštena osoba zatraži takav dokaz, u roku od 24 sata.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. svibnja 2006.

Labels: 7
8
9